Započeo bih nastup ovim riječima: 90 posto svega je glupost.
(Smijeh)
To je Sturgeonov zakon, a znači
kako je većina bilo čega uvijek loša.
Ovdje imam žirafu.
Bacit ću je iza sebe
i tko god je uhvati pomoći će mi sa sljedećim zadatkom.
Gospodine, vi ste uhvatili žirafu.
U ruci držim kartu.
Recite bilo koju kartu.
Član publike: herc 10.
Helder Guimarãe: herc 10.
Mogli ste reći bilo koju kartu,
ali rekli ste "herc 10".
Devedeset posto svega je glupost,
a ovo dokazuje kako je Sturgeon bio u pravu.
(Smijeh)
(Pljesak)
(Smijeh)
Gospodine, ovo nije vaš show!
(Smijeh)
Zadržite žirafu na trenutak, može?
Svašta.
(Smijeh)
Ludih li ljudi.
Kako bilo, istina je,
zašto je većina svega loša?
Moj odgovor glasi: mislim da prerano prestajemo razmišljati.
Dat ću vam jednostavan primjer,
nešto što su ljudi radili na prijelazu stoljeća --
ne ovog stoljeća, onog drugog.
Trebalo je uzeti komadić papira,
presaviti ga nedominantnom rukom,
u mom slučaju lijevom rukom.
To bi ovako izgledalo.
Sudeći po vašoj reakciji, vidim da niste zainteresirani.
(Smijeh)
Ali nema veze, razumijem.
Prerano prestajemo razmišljati.
Ali ukoliko to malo zakomplicirate,
npr. dodavši spajalicu.
Spajalica to malo začini.
Ne samo to, ako umjesto ruke i prstiju
koristim samo šaku,
bit će još zanimljivije.
I to nije sve, zadat ću si vremenski rok od jedne sekunde,
a to bi ovako izgledalo.
Da vidimo -- ne, ne, ne.
Sturgeon je možda bio u pravu.
Ali ne mora zauvijek biti u pravu.
Sve je promjenjivo.
Gospodine, koja je karta bila u pitanju?
Herc deset?
Evo dokaza da je sve promjenjivo --
herc deset.
(Pljesak)
Tajne su važne.
Tajne su vrijedne.
A ovo je najbolja tajna ikad.
Počinje sa špilom karata na stolu,
starcem i tvrdnjom:
"Neću ni taknuti špil sve do kraja."
Nije bitno tko je taj čovjek,
bitna je samo rečenica koja mi neprestano odzvanja u glavi.
"Neću ni taknuti špil sve do kraja."
Cijelo to vrijeme,
držao je malu bilježnicu
koju bi s vremena na vrijeme otvorio, prelistao
i nešto pogledao.
Ali ja nisam pazio na bilježnicu
jer sam pazio na špil i njegovu prijašnju tvrdnju:
"Neću ni taknuti špil sve do kraja."
Gospodine sa žirafom,
sad je bacite bilo gdje
da možete nasumično izabrati nekog drugog.
Odlično. Gospodine, glumit ćete mene u ovoj priči.
Čovjek se okrenuo prema meni i rekao:
"Izaberite ili crvenu ili crnu kartu."
A moj odgovor je bio...
Član publike 2: Crna.
HG: Uistinu!
Bila je crna karta.
Rekao je: "Ili tref ili pik."
A moj odgovor je bio...
Član publike 2: Pik.
HG: Uistinu! Pik.
Rekao je: "Ili visoki broj ili niski."
A moj odgovor je bio...
Član publike 2: Visoki.
HG: Uistinu! Pik, visoki.
Kako se radi o visokoj karti, može biti 9 ili 10,
dečko, kralj, kraljica ili as.
A moj odgovor je bio...
Član publike 2: Kralj.
HG: Kralj pik, uistinu!
Gospodine, budimo iskreni.
Vi ste izabrali crnu kartu i pik,
izabrali ste visoku kartu i -- što je ono bilo?
Član publike 2: Kralj. HG: Pik kralj.
Jeste li imali osjećaj da vas navodim?
ČP2: Ne, samo sam osjetio vašu energiju.
HG: Ali bio je to slobodan izbor, zar ne?
Jer ako nije, možemo ispočetka.
Bilo je pošteno? ČP 2: Apsolutno!
HG: Starac se okrenuo i postavio mi još jedno pitanje.
da kažem broj između 1 i 52.
Prvi broj koji mi je pao na pamet bijaše:
ČP 2: 17.
HG: Uistinu - 17!
Starac je rekao još jednu stvar:
"Ovo je kraj."
Znao sam točno što to znači.
Znao sam da će se uhvatiti špila.
Vidjet ćete kako je to točno izgledalo.
Izvadio je špil iz kutije.
Kutija je bila prazna.
Brojao je: "Jedan, dva, tri, četiri, pet, šest, sedam, osam, devet, deset."
Napetost je rasla.
(Smijeh)
"...11, 12, 13, 14, 15, 16, 17."
I na 17, umjesto kralja pik
nešto se drugo pojavilo na sredini špila,
a za to sam kasnije saznao da je bila tajna.
Starac je ustao i otišao.
Više ga nikada nisam vidio.
Ali ostavio je bilježnicu
koja je bila ondje od početka.
Kad sam je uzeo,
bila je to najbolja tajna ikad.
Definiraju nas tajne koje čuvamo
i one koje dijelimo.
A na ovaj je način on podijelio svoju tajnu sa mnom.
(Pljesak)
Ludilo! E sad --
(Smijeh)
vjerujem da se nevjerojatne stvari neprestano događaju.
Uistinu.
No ne vidimo ih tako često
zato što se ne stavljamo u ulogu
tragatelja za nevjerojatnim stvarima.
Ali što bi se dogodilo da odlučimo tragati za tim nevjerojatnim stvarima,
za malim životnim slučajnostima koje su uistinu nevjerojatne?
Imate žirafu,
bacite je u bilo kojem smjeru da nasumično pronađete posljednju osobu.
Gospodine,
imate li sa sobom novčanicu od 1$?
Član publike 3: Mislim da da.
HG: Da? Vidite, slučajnost!
(Smijeh)
'Ajmo provjeriti.
Imate li je?
Član publike 3: Da. HG: Odlično!
Napravit ćete isto što i ja.
Objasnit ću vam na svojoj novčanici.
Uzmite svoju novčanicu,
presavijte dio s Washingtonom - ovako.
Dobijete ovaj veliki kvadrat, dobro?
Sada je ovako presavijte - po dužini.
Dobit ćete pravokutnik.
Opet je dobro presavijte, neka se poznaju nabori --
kad to učinite,
ponovno presavijte novčanicu u kvadrat poput ovoga
i javite mi kad uspijete.
Jeste li? Odlično.
Sad ću vam prići
i prije no što počnemo
želim da radimo u jako, jako ozbiljnim uvjetima.
Najprije nam treba marker i spajalica.
Sada uzmite marker i potpišite se na novčanicu.
A evo i zašto:
kasnije ću svašta raditi na pozornici
i ne želim da pomislite
"oh, dok je meni Helder odvlačio pažnju,
netko je zamijenio novčanice."
Želim da budemo sigurni da je to ista novčanica.
I to nije sve, želim da uzmete spajalicu
i stavite je na novčanicu.
Čak i da nitko ne dođe zamijeniti novčanice,
neću imati dovoljno vremena da je otvorim i zatvorim
da vidim ono što ne želim vidjeti.
Zvuči pošteno?
Vratite mi marker.
Tako, jako jednostavno,
želim da je postavimo tako da je svi mogu gledati
od početka ovog doživljaja.
Da budemo sigurni kako je svi mogu vidjeti,
postavit ćemo kameru na pozornicu.
E tako, da svi možete vidjeti.
To je vaš potpis? Da? Odlično.
Za ovo ćemo koristiti špil i čašu.
Stavit ćemo se
u ulogu tragača za nevjerojatnim slučajnostima.
Možete li mi pomoći?
Uzmite karte i promiješajte ih.
Ako vam nije problem, možete li promiješati karte?
Uzmite karte i miješajte.
Možete ih miješati kako god hoćete.
Ovako.
Ili malo čudnije.
ovako nekako.
Možete ih miješati na američki način.
Budući da sam Portugalac, mislim da vas nemam pravo tome učiti.
Najvažnije je ono što slijedi nakon miješanja karti,
uvijek ih presijecite i popunite kartama.
Možete li to, gospodine?
Presijecite i popunite.
Kad to napravite, podignite ih u zrak.
Vi isto - presijecite, popunite, podignite.
U zrak.
Špil karata što ga je promiješalo jedno, dvoje, troje, četvero, petero.
Sad ću ih jednostavno spojiti u špil.
Tako.
Tragat ću za slučajnosti pred svima vama.
Pokušat ću.
Imam neke karte koje možda,
možda ne znače ništa.
Ali možda je to zato što ne pazimo.
Možda, možda znače jako puno.
Prije no što počnemo, gospodine, dajte mi novčanicu.
Je li to vaš potpis?
Član publike 3: Da.
HG: Želim da jasno vidite
kako otvaram vašu novčanicu
i otkrivam malu tajnu koju smo stvorili.
A tajna je da je ova novčanica serijski broj.
Gospođo, uzmite ovu novčanicu.
U serijskom broju nalazi se slovo.
Koji je prvi broj poslije slova?
Član publike 4: Sedam.
HG: Sedam.
Sedam.
Ali to bi mogla biti samo slučajnost.
Koji je drugi broj? Član publike 4: Devet.
Poslije sedam imamo devet.
A poslije devet?
Član publike 4: Dva.
HG: Dva. A poslije dva?
Član publike 4: Tri.
HG: Tri, a poslije toga?
Član publike 4: Tri. HG: Tri.
Član publike 4: Sedam. HG: Sedam.
Član publike 4: Četiri. HG: Četiri.
Član publike 4: Dva. HG: Dva, i?
Član publike 4: Q.
HG: Q - kao kraljica?
(Pljesak)
Kraljica tref.
Sve karte redom, samo za vas.
I to je moj show.
Puno vam hvala i ugodna vam večer.
(Pljesak)